CELEX: 52021PC0320
Language: lv
Date: 2021-07-16
Title: Priekšlikums PADOMES LĒMUMS par nostāju, kas Eiropas Savienības vārdā ir jāieņem Asociācijas padomē, kura izveidota ar Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienu un tās dalībvalstīm, no vienas puses, un Tunisijas Republiku, no otras puses, attiecībā uz ES un Tunisijas stratēģisko prioritāšu spēkā esības termiņa pagarināšanu līdz brīdim, kad ES un Tunisija būs pieņēmušas jaunus atjauninātus kopīgos dokumentus

EIROPAS KOMISIJA
            Briselē, 16.7.2021
            COM(2021) 320 final
            2021/0225(NLE)
            Priekšlikums
            PADOMES LĒMUMS 
            par nostāju, kas Eiropas Savienības vārdā ir jāieņem Asociācijas padomē, kura izveidota ar Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienu un tās dalībvalstīm, no vienas puses, un Tunisijas Republiku, no otras puses, attiecībā uz ES un Tunisijas stratēģisko prioritāšu spēkā esības termiņa pagarināšanu līdz brīdim, kad ES un Tunisija būs pieņēmušas jaunus atjauninātus kopīgos dokumentus
            
               
         
         
            
               PASKAIDROJUMA RAKSTS
            
            
               1.Priekšlikuma priekšmets
            
            
               Priekšlikumā ir ierosināts lēmums, ar kuru nosaka nostāju, kas Savienības vārdā jāieņem Asociācijas padomē, kura izveidota ar Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienu un tās dalībvalstīm, no vienas puses, un Tunisijas Republiku, no otras puses saistībā ar paredzēto lēmuma pieņemšanu par ES un Tunisijas stratēģisko prioritāšu termiņa pagarināšanu līdz brīdim, kad ES un Tunisija būs pieņēmušas jaunus atjauninātus kopīgos dokumentus.
            
            
               2.Priekšlikuma konteksts
            
            
               2.1.Asociācijas nolīgums 
            
            
               Eiropas un Vidusjūras reģiona valstu nolīgums, ar ko izveido asociāciju starp Eiropas Kopienu un tās dalībvalstīm, no vienas puses, un Tunisijas Republiku, no otras puses (“Asociācijas nolīgums”), tika parakstīts 1995. gada 17. jūlijā un stājās spēkā 1998. gada 1. martā. Šis asociācijas nolīgums ir ES un Tunisijas divpusējo attiecību juridiskais pamats. Nolīguma mērķi ir:
            
            
               –nodrošināt attiecīgu pamatu politiskajam dialogam starp Pusēm, ļaujot izveidot ciešas attiecības visās jomās, kurās Puses šādu dialogu uzskata par vajadzību; 
            
            
               –izveidot nosacījumus pakāpeniskai preču, pakalpojumu un kapitāla tirdzniecības liberalizācijai; 
            
            
               –veicināt tirdzniecību un saimniecisko un sociālo attiecību harmonisku paplašināšanos starp Pusēm, īpaši ar dialogu un sadarbību, lai sekmētu Tunisijas un tās tautas attīstību un labklājību; 
            
            
               –sekmēt Magribas integrāciju, veicinot tirdzniecību un sadarbību starp Tunisiju un citām reģiona valstīm; 
            
            
               –veicināt sadarbību ekonomikas, sociālajā, kultūras un finanšu jomā. 
            
            
               2.2.Asociācijas padome
            
            
               Ir izveidota Asociācijas padome, kas tiekas ministru līmenī vienu reizi gadā, kā arī, ja apstākļi to prasa, pēc tās priekšsēdētāja iniciatīvas un saskaņā ar nosacījumiem, kas izklāstīti tās reglamentā. Tā izskata visus svarīgos jautājumus saistībā ar Asociācijas nolīgumu un jebkādus citus divpusējus vai starptautiskus savstarpēji interesējošus jautājumus.
            
            
               Asociācijas padomes sastāvā ir Eiropas Savienības Padomes un Eiropas Kopienu Komisijas locekļi, no vienas puses, un Tunisijas Republikas valdības pārstāvji, no otras puses.
            
            
               Asociācijas padome pieņem savu reglamentu. Asociācijas padomes priekšsēdētāju pēc kārtas ieceļ no Eiropas Savienības Padomes locekļu un Tunisijas Republikas valdības locekļu vidus saskaņā ar noteikumiem, kas izklāstīti tās reglamentā. 
            
            
               Pieņemtie lēmumi ir Pusēm saistoši, un tās veic pasākumus, lai tos izpildītu. Asociācijas padome var arī sniegt atbilstošus ieteikumus. 
            
            
               2.3.Paredzētais Asociācijas padomes akts 
            
            
               Asociācijas padomei ir jāpieņem lēmums par ES un Tunisijas stratēģisko 2018.–2020. gada prioritāšu termiņa pagarināšanu līdz brīdim, kad ES un Tunisijas Republika būs pieņēmušas jaunus atjauninātus kopīgos dokumentus. Saskaņā ar Asociācijas padomes reglamenta 10. pantu lēmumu pieņem, Pusēm savstarpēji vienojoties, un to var pieņemt rakstiskā procedūrā, ja abas Puses par to vienojas.
            
            
               3.Savienības vārdā ieņemamā nostāja
            
         
         
            
               Nostāja, kas Eiropas Savienībai jāieņem ar Asociācijas nolīgumu izveidotajā Asociācijas padomē, pieņemot lēmumu par to, vai pagarināt ES un Tunisijas stratēģisko prioritāšu termiņu, ir balstīta uz šim lēmumam pievienotā lēmuma tekstu. 
            
            
               Ar Asociācijas padomes 2018. gada 9. novembra Lēmumu Nr. 1/2018 ES un Tunisija ir vienojušās par stratēģiskām prioritātēm, lai atbalstītu un stiprinātu Tunisijas pāreju uz demokrātiju un sociālekonomisko attīstību laikposmā no 2018. līdz 2020. gadam. 
            
            
               Saistībā ar notiekošo ES partnerības ar dienvidu kaimiņreģionu atjaunošanas procesu un pēc daudzgadu finanšu shēmas 2021.–2027. gadam un jaunā Kaimiņattiecību, attīstības sadarbības un starptautiskās sadarbības instrumenta (NDICI) pieņemšanas ir plānots 2021. gadā sagatavot un pieņemt jaunus atjauninātus kopīgos dokumentus ar dienvidu kaimiņreģiona valstīm, tostarp Tunisiju. Šajā sakarā un lai izvairītos no pārtraukuma starp ES un Tunisijas stratēģisko prioritāšu termiņa beigām un jaunu prioritāšu pieņemšanu, Pušu interesēs ir pagarināt pašreizējo stratēģisko prioritāšu termiņu līdz brīdim, kad būs pieņemtas jaunas atjauninātas prioritātes. 
            
            
               4.Juridiskais pamats
            
            
               4.1.Procesuālais juridiskais pamats
            
            
               4.1.1.Principi
            
            
               Līguma par Eiropas Savienības darbību (LESD) 218. panta 9. punktā ir paredzēta iespēja pieņemt lēmumus, kas nosaka “nostāju, kas Savienības vārdā jāapstiprina kādā ar nolīgumu izveidotā struktūrā, ja šāda struktūra ir tiesīga pieņemt lēmumus ar juridiskām sekām, izņemot lēmumus, kas papildina vai groza attiecīgajā nolīgumā noteikto iestāžu sistēmu”.
            
            
               Jēdziens “lēmumi ar juridiskām sekām” ietver aktus, kam ir juridiskas sekas saskaņā ar starptautisko tiesību normām, kuras reglamentē attiecīgo struktūru. Tas ietver arī instrumentus, kas nav saistoši saskaņā ar starptautisko tiesību normām, bet kas “var būtiski ietekmēt Savienības likumdevēja pieņemtā tiesiskā regulējuma saturu”
                  1
               .
            
            
               4.1.2.Piemērošana konkrētajā gadījumā
            
            
               Asociācijas padome ir struktūra, kas izveidota ar nolīgumu, proti, Asociācijas nolīgumu.
            
            
               Akts, ko Asociācijas padome tiek aicināta pieņemt, ir lēmums ar juridiskām sekām. Paredzētajam aktam ir juridiskas sekas, jo tas pagarinās pašreizējo stratēģisko prioritāšu termiņu līdz brīdim, kad būs pieņemti jauni atjaunināti kopīgie dokumenti. 
            
            
               Tāpēc ierosinātā lēmuma procesuālais juridiskais pamats ir LESD 218. panta 9. punkts.
            
            
               4.2.Materiālais juridiskais pamats
            
            
               4.2.1.Principi
            
            
               Saskaņā ar LESD 218. panta 9. punktu pieņemamā lēmuma materiālais juridiskais pamats galvenokārt ir atkarīgs no tā paredzētā akta mērķa un satura, attiecībā uz kuru ieņem nostāju Savienības vārdā. Ja paredzētajam aktam ir divi mērķi vai divi komponenti un viens ir atzīstams par galveno, bet otrs nav būtisks, tad lēmums, ko pieņem saskaņā ar LESD 218. panta 9. punktu, jābalsta uz viena materiālā juridiskā pamata, proti, tā, ko prasa galvenais jeb dominējošais mērķis vai komponents.
            
            
               4.2.2.Piemērošana konkrētajā gadījumā
            
            
               Paredzētā akta galvenais mērķis un saturs attiecas uz sadarbību ar trešo valsti saistībā ar asociācijas nolīgumu un Eiropas kaimiņattiecību politiku.
            
            
               Tāpēc ierosinātā lēmuma materiālais juridiskais pamats ir 217. pants.
            
            
               4.3.Secinājums
            
            
               Ierosinātā lēmuma juridiskajam pamatam vajadzētu būt LESD 217. pantam saistībā ar LESD 218. panta 9. punktu.
            
         
         
            
               5.Paredzētā akta publicēšana
            
            
               Ņemot vērā, ka ar Asociācijas padomes aktu tiks grozīts ES un Tunisijas stratēģisko prioritāšu spēkā esības termiņš, tas būtu jāpublicē Eiropas Savienības Oficiālajā Vēstnesī, tiklīdz tas būs pieņemts.
            
            
               2021/0225 (NLE)
            
            
               Priekšlikums
            
            
               PADOMES LĒMUMS
            
            
               par nostāju, kas Eiropas Savienības vārdā ir jāieņem Asociācijas padomē, kura izveidota ar Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienu un tās dalībvalstīm, no vienas puses, un Tunisijas Republiku, no otras puses, attiecībā uz ES un Tunisijas stratēģisko prioritāšu spēkā esības termiņa pagarināšanu līdz brīdim, kad ES un Tunisija būs pieņēmušas jaunus atjauninātus kopīgos dokumentus
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 9. punktu,
            
            
               ņemot vērā Eiropas Komisijas priekšlikumu,
            
            
               tā kā:
            
            
               (1)Eiropas un Vidusjūras reģiona valstu nolīgums, ar ko izveido asociāciju starp Eiropas Kopienu un tās dalībvalstīm, no vienas puses, un Tunisijas Republiku, no otras puses, tika parakstīts 1995. gada 17. jūlijā un stājās spēkā 1998. gada 1. martā
                  2
               .
            
            
               (2)Asociācijas padome 2018. gada 9. novembrī pieņēma ES un Tunisijas stratēģiskās prioritātes
                  3
               .
            
            
               (3)Vēstuļu apmaiņā abas puses vienojās par to, ka ES un Tunisijas stratēģiskās prioritātes joprojām ir spēkā kā pamatdokuments partnerības nostiprināšanai, kamēr nav pieņemti jauni atjaunināti kopīgi dokumenti. 
            
            
               (4)Saskaņā ar Eiropas un Vidusjūras reģiona valstu nolīguma 80. pantu Asociācijas padome var pieņemt lēmumus, lai sasniegtu nolīguma mērķus.
            
            
               (5)Asociācijas padomei ir rakstveida procedūrā jāpieņem lēmums par ES un Tunisijas stratēģisko prioritāšu termiņa pagarināšanu līdz brīdim, kad ES un Tunisija būs pieņēmušas jaunus atjauninātus kopīgos dokumentus.
            
            
               (6)Ir lietderīgi noteikt nostāju, kas Savienības vārdā jāieņem Asociācijas padomē, jo attiecīgais lēmums Savienībai būs saistošs,
            
            
               IR PIEŅĒMUSI ŠO LĒMUMU.
            
            
               1. pants
            
            
               Nostājas, kura Savienības vārdā jāieņem Asociācijas padomē, kas izveidota ar Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienu un tās dalībvalstīm, no vienas puses, un Tunisijas Republiku, no otras puses, attiecībā uz ES un Tunisijas stratēģisko prioritāšu termiņa pagarināšanu līdz brīdim, kad ES un Tunisija būs pieņēmušas jaunus atjauninātus kopīgos dokumentus, pamatā ir ES un Tunisijas Asociācijas padomes lēmuma projekts, kas pievienots šim lēmumam.
            
            
               2. pants
            
         
         
            
               Šis lēmums ir adresēts Komisijai.
            
            
               Briselē,
            
            
               
                     Padomes vārdā –
               
               
                     priekšsēdētājs
               
            
         
         
            
                  
                     (1)
                  
                        ES Tiesas spriedums, 2014. gada 7. oktobris, Vācija/ Padome, C-399/12, ECLI:EU:C:2014:2258, 61.–64. punkts. 
               
               
                  
                     (2)
                  
                        PADOMES UN KOMISIJAS LĒMUMS (1998. gada 26. janvāris) par Eiropas un Vidusjūras reģiona valstu nolīguma noslēgšanu par asociācijas izveidošanu starp Eiropas Kopienām un to dalībvalstīm, no vienas puses, un Tunisijas Republiku, no otras puses, OV L 97, 1998. gada 30. marts.
               
               
                  
                     (3)
                  
                        ES un Tunisijas Asociācijas padomes Lēmums Nr. 1/2018 (2018. gada 9. novembris), ar ko pieņem ES un Tunisijas stratēģiskās prioritātes laikposmā no 2018. līdz 2020. gadam, OV L 293/39, 20.11.2018.
               
            
      
    ---documentbreak--- 
      
         
               EIROPAS KOMISIJA
            Briselē, 16.7.2021
            COM(2021) 320 final
            PIELIKUMS 
            dokumentam
            Priekšlikums — PADOMES LĒMUMS
            par nostāju, kas Eiropas Savienības vārdā ir jāieņem Asociācijas padomē, kura izveidota ar Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienu un tās dalībvalstīm, no vienas puses, un Tunisijas Republiku, no otras puses, attiecībā uz ES un Tunisijas stratēģisko prioritāšu spēkā esības termiņa pagarināšanu līdz brīdim, kad ES un Tunisija būs pieņēmušas jaunus atjauninātus kopīgos dokumentus
            
               
         
         
            
               PIELIKUMS 
            
            
            
               ES UN TUNISIJAS ASOCIĀCIJAS PADOMES [dd.mm.gggg.] 
                  
               LĒMUMS Nr. xx/2021 
                  
               par vienošanos pagarināt ES un Tunisijas stratēģisko prioritāšu spēkā esības termiņu
            
            
            
            
               ES UN TUNISIJAS ASOCIĀCIJAS PADOME,
            
            
               ņemot vērā Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienu un tās dalībvalstīm, no vienas puses, un Tunisijas Republiku, no otras puses, (“Eiropas un Vidusjūras reģiona valstu nolīgums”),  
            
            
               tā kā:
            
            
               (1)Eiropas un Vidusjūras reģiona valstu nolīgums, ar ko izveido asociāciju starp Eiropas Kopienu un tās dalībvalstīm, no vienas puses, un Tunisijas Republiku, no otras puses, tika parakstīts 1995. gada 17. jūlijā un stājās spēkā 1998. gada 1. martā
                  1
               .
            
            
               (2)Saskaņā ar Eiropas un Vidusjūras reģiona valstu nolīguma 80. pantu Asociācijas padome var pieņemt lēmumus, lai sasniegtu nolīguma mērķus.
            
            
               (3)Nolīguma 90. pants nosaka, ka Pusēm ir jāveic visi vajadzīgie vispārīgie vai īpašie pasākumi, lai izpildītu saistības, kas izriet no nolīguma, un jānodrošina nolīgumā izklāstīto mērķu sasniegšana.
            
            
               (4)Ar Asociācijas padomes 2018. gada 9. novembra Lēmumu Nr. 1/2018 ES un Tunisija vienojās par stratēģiskajām prioritātēm, pēc kurām vadīties partnerībā laikposmam no 2018. līdz 2020. gadam
                  2
               . 
            
            
               (5)Vēstuļu apmaiņā abas puses vienojās par to, ka ES un Tunisijas stratēģiskās prioritātes joprojām ir spēkā kā pamatdokuments partnerības nostiprināšanai, kamēr nav pieņemti jauni atjaunināti kopīgi dokumenti.
            
            
               (6)Asociācijas padomes reglamenta 10. pantā ir paredzēta iespēja pieņemt lēmumus rakstveida procedūrā starp sesijām, ja puses tam piekrīt,
            
            
               IR NOLĒMUSI ŠĀDI.
            
            
               1. pants
            
            
               Asociācijas padome, izmantojot rakstveida procedūru, nolemj, ka ES un Tunisijas stratēģisko prioritāšu, kuras pievienotas tās 2018. gada 9. novembra Lēmumam Nr. 01/2018, termiņš tiek pagarināts līdz brīdim, kad ES un Tunisija pieņems jaunus atjauninātus kopīgos dokumentus.
            
            
               2. pants
            
            
               Šis lēmums stājas spēkā tā pieņemšanas dienā.
            
         
         
            
               xx, [diena.mēnesis.gads]
            
            
            
                  Asociācijas padomes vārdā —
            
            
         
         
            
                  
                     (1)
                  
                        PADOMES UN KOMISIJAS LĒMUMS (1998. gada 26. janvāris) par Eiropas un Vidusjūras reģiona valstu nolīguma noslēgšanu par asociācijas izveidošanu starp Eiropas Kopienām un to dalībvalstīm, no vienas puses, un Tunisijas Republiku, no otras puses, OV L 97, 1998. gada 30. marts.
               
               
                  
                     (2)
                  
                        Es un Tunisijas Asociācijas padomes Lēmums Nr. 1/2018 (2018. gada 9. novembris), ar ko pieņem ES un Tunisijas stratēģiskās prioritātes laikposmā no 2018. līdz 2020. gadam, OV L 293/39, 20.11.2018.